Ne maraszszuk! elmehet
Ne maraszszuk! elmehet,
A mint tetszik, ugy vehet
          A faképtől vég bucsút;
          Előtte az országút.

Haj de elment jó korán,
Éjfél után szaporán;
          A kakas is megörült,
          Vigan szólott, hogy felült.

Minden lova rúgjon fel,
A rudszöge hulljon el.
          Repedjen a gyeplőszí,
          Pinczetokja folyjon ki.

A forgószél kergesse,
Záporeső vezesse.
          Igen finom ember volt,
          Jó hogy tőlünk elpatkolt.
Népköltészet